Toshkentda Spark haydovchisi YHXB xodimini urib yubordi

2019-yil 4-aprel kuni Yashnobod tumani Chilon ota ko‘chasida yashovchi F.Yu. Spark rusumli avtomashinasini “THAY—Do‘rmon” ko‘chalari chorrahasida haydab ketayotib, shu chorrahada vujudga kelgan avtomashinalar tirbandligini bartaraf etayotgan Toshkent shahar IIBB Yo‘l harakati xavfsizligi boshqarmasi xodimini urib yuborgan. Bu haqda O‘zbekiston Respublikasi IIV Jamoatchilik va OAV bilan aloqalar boshqarmasi xabar bermoqda.

Natijada u tan jarohati bilan IIV Markaziy gospitaliga yotqizilgan. Holat yuzasidan surishtiruv ishlari olib borilmoqda.